ประกาศธนาคารแห่งประเทศไทยที่ สนส. 9 /2563เรื่อง หลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงิน (ฉบับที่ 2)-------------------------------------------------------1. เหตุผลในการออกประกาศธนาคารแห่งประเทศไทยอนุญาตให้บริษัทในกลุ่มธุรกิจทางการเงินของสถาบันการเงินสามารถประกอบธุรกิจทางการเงิน และธุรกิจสนับสนุนได้ตามที่กําหนด เพื่อให้บริษัทในกลุ่มธุรกิจทางการเงินสามารถใช้ทรัพยากรที่มีอยู่ได้อย่างมีประสิทธิภาพและประกอบธุรกิจได้ยืดหยุ่นมากขึ้น ตามความต้องการใช้บริการของลูกค้าที่เปลี่ยนแปลงไป และพัฒนาการของเทคโนโลยีที่ส่งผลต่อการให้บริการรูปแบบใหม่โดยกลุ่มธุรกิจทางการเงินต้องมีการควบคุมดูแล บริหารจัดการความเสี่ยงในการประกอบธุรกิจสนับสนุนในภาพรวมธนาคารแห่งประเทศไทยจึงปรับปรุงหลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงินให้สอดคล้องกับหลักการข้างต้น โดยแบ่งประเภทธุรกิจสนับสนุนออกเป็น 2 ลักษณะคือ ธุรกิจสนับสนุนที่เกี่ยวข้องกับเทคโนโลยีสารสนเทศ และธุรกิจสนับสนุนอื่น รวมถึงได้ขยายขอบเขตการประกอบธุรกิจสนับสนุนบางประเภทของบริษัทในกลุ่มธุรกิจทางการเงินของธนาคารพาณิชย์ให้สามารถให้บริการแก่บุคคลทั่วไปเพิ่มเติมได้ ดังนี้(1) การให้บริการอื่นที่เกี่ยวข้องกับเทคโนโลยีสารสนเทศเพื่อสนับสนุน digital banking (IT related services) เพื่อสนับสนุนให้บริษัทในกลุ่มธุรกิจทางการเงินใช้ทรัพยากรด้าน IT ได้อย่างมีประสิทธิภาพ(2) การเป็นตัวแทนให้ความช่วยเหลือผู้ประกอบธุรกิจในประเทศเพื่อขยายตลาดไปต่างประเทศผ่านทางอิเล็กทรอนิกส์ (Cross border e-Commerce facilitator)(3) การให้เช่าอสังหาริมทรัพย์หรือการใช้ประโยชน์ในพื้นที่เหลือใช้ที่เป็นสถานที่ดําเนินธุรกิจเช่น สถานที่ทําการ ที่จอดรถทั้งนี้ กลุ่มธุรกิจทางการเงินยังคงต้องมุ่งเน้นการดําเนินธุรกิจทางการเงินเป็นหลัก และให้บริษัทแม่ติดตามควบคุมอัตราส่วนการให้บริการธุรกิจสนับสนุนของกลุ่มธุรกิจทางการเงิน โดยให้นําหลักเกณฑ์ที่กําหนดในประกาศธนาคารแห่งประเทศไทยของธนาคารพาณิชย์ที่เกี่ยวข้องมาใช้บังคับโดยอนุโลม2. อํานาจตามกฎหมายอาศัยอํานาจตามความในมาตรา 4 มาตรา 33 มาตรา 34 มาตรา 54 มาตรา 55 มาตรา 56 มาตรา 58 มาตรา 59 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงินให้สถาบันการเงิน บริษัทแม่ บริษัทลูก และบริษัทร่วมของสถาบันการเงินในกลุ่มธุรกิจทางการเงินถือปฏิบัติตามที่กําหนดในประกาศฉบับนี้3. ประกาศที่แก้ไขประกาศธนาคารแห่งประเทศไทย ที่ สนส. 8/2561 เรื่อง หลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงิน ลงวันที่ 11 เมษายน 25614. ขอบเขตการบังคับใช้ประกาศฉบับนี้ให้ใช้บังคับกับสถาบันการเงิน บริษัทแม่ บริษัทลูก และบริษัทร่วมทุกแห่งของสถาบันการเงินในกลุ่มธุรกิจทางการเงินตามกฎหมายว่าด้วยธุรกิจสถาบันการเงิน ยกเว้น สาขาของธนาคารพาณิชย์ต่างประเทศ5. เนื้อหา5.1 ให้ยกเลิกความในข้อ 5.3.2 ของประกาศธนาคารแห่งประเทศไทย ที่ สนส. 8/2561 เรื่อง หลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงิน ลงวันที่ 11 เมษายน 2561 และให้ใช้ความต่อไปนี้แทน"5.3.2 ธุรกิจสนับสนุน แบ่งออกเป็น 2 ลักษณะ ดังนี้(1) ธุรกิจเกี่ยวกับเทคโนโลยีสารสนเทศซึ่งเป็นการให้บริการเพื่อสนับสนุนหรือต่อยอดการให้บริการทางการเงิน หรือเป็นการใช้ประโยชน์จากทรัพยากรด้านเทคโนโลยีสารสนเทศของสถาบันการเงินหรือบริษัทในกลุ่มธุรกิจทางเงินให้เกิดประโยชน์ โดยสามารถให้บริการแก่ผู้รับบริการได้เป็นการทั่วไป ได้แก่(1.1) การให้บริการโครงสร้างพื้นฐานด้านเทคโนโลยีสารสนเทศ (IT Infrastructure) เช่น Cloud computing(1.2) เทคโนโลยีทางการเงิน ที่สนับสนุนการดําเนินธุรกิจและการจัดการข้อมูลทางการเงินต่าง ๆ ให้มีประสิทธิภาพยิ่งขึ้น หรือสนับสนุนให้ลูกค้ามีข้อมูลทางการเงินเพื่อการเข้าถึงสินเชื่อกับสถาบันการเงิน(1.3) การให้บริการอื่นที่เกี่ยวข้องกับเทคโนโลยีสารสนเทศเพื่อสนับสนุน digital banking (IT related services) โดยต้องเป็นบริการที่บริษัทในกลุ่มธุรกิจทางการเงินมีความชํานาญหรือมีทรัพยากรเพียงพอและต้องอยู่ภายใต้กรอบหลักการ (guiding principles) ตามที่กําหนดในประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ประกอบธุรกิจให้บริการอื่นที่เกี่ยวข้องกับเทคโนโลยีสารสนเทศ เพื่อสนับสนุน digital banking (IT related services)ทั้งนี้ กลุ่มธุรกิจทางการเงินต้องมุ่งเน้นการดําเนินธุรกิจทางการเงินเป็นหลัก และมีการบริหารความเสี่ยงที่เกี่ยวข้องกับการทําธุรกิจ ตลอดจนมีการกําหนดอัตราส่วนการลงทุนและอัตราส่วนรายได้ในการประกอบธุรกิจดังกล่าว โดยให้ปฏิบัติตามหลักเกณฑ์ในประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ประกอบธุรกิจให้บริการอื่นที่เกี่ยวข้องกับเทคโนโลยีสารสนเทศ เพื่อสนับสนุน digital banking (IT related services) โดยอนุโลม(2) ธุรกิจสนับสนุนอื่น แบ่งเป็น 4 ประเภท(2.1) การให้บริการงานด้านปฏิบัติการซึ่งสนับสนุนการดําเนินงานของสถาบันการเงิน หรือบริษัทในกลุ่มธุรกิจทางการเงิน โดยสามารถให้บริการแก่บริษัทในกลุ่มธุรกิจเดียวกัน' หรือบุคคลอื่น ได้แก่ สถาบันการเงินอื่น บริษัทในกลุ่มธุรกิจเดียวกันของสถาบันการเงินอื่นธนาคารแห่งประเทศไทย สถาบันการเงินเฉพาะกิจ นิติบุคคลเฉพาะกิจตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ หรือบริษัทที่รับโอนสินทรัพย์ที่อยู่ภายใต้กฎหมายว่าด้วยหลักทรัพย์และตลาดหลักทรัพย์ ซึ่งรับโอนสินทรัพย์จากผู้ขายสินทรัพย์และออกหลักทรัพย์ขายแก่ผู้ลงทุน บริษัทบริหารสินทรัพย์ที่จัดตั้งขึ้นตามกฎหมายว่าด้วยบริษัทบริหารสินทรัพย์ และส่วนราชการ(2.2) การให้บริการในธุรกิจที่ต้องใช้เงินลงทุนสูง หรือใช้ความรู้และประสบการณ์เฉพาะด้าน ได้แก่ ธุรกิจวิจัยข้อมูล ธุรกิจกฎหมาย ธุรกิจประเมินราคาสินทรัพย์ธุรกิจศูนย์ฝึกอบรม และธุรกิจการให้บริการขนส่งเงิน โดยสามารถให้บริการแก่ผู้รับบริการได้เป็นการทั่วไปทั้งนี้ ร้ายได้ส่วนใหญ่ของธุรกิจนี้ต้องมาจากการให้บริการแก่บริษัทในกลุ่มธุรกิจทางการเงินเดียวกันและบุคคลอื่นตามที่กําหนดในข้อ (2.1)(2.3) การเป็นตัวแทนให้ความช่วยเหลือผู้ประกอบธุรกิจในประเทศเพื่อขยายตลาดไปยังต่างประเทศผ่านทางอิเล็กทรอนิกส์ (Cross border e-Commerce facilitator) เช่น การเป็นตัวแทนในการขายสินค้าผ่าน e-Commerce ในต่างประเทศ การให้บริการจัดทําเอกสารเพื่อการส่งออก การติดต่อหรือจัดหาผู้ให้บริการขนส่งสินค้าในต่างประเทศ แต่ต้องไม่ประกอบธุรกิจในลักษณะเป็นผู้ขายสินค้าหรือให้บริการด้วยตนเอง เช่น จัดตั้งร้านค้าในรูปแบบ physical store เพื่อจําหน่ายสินค้าหรือบริการ หรือรับผิดชอบคุณภาพสินค้าหรือบริการนั้น ๆ โดยสามารถให้บริการแก่ผู้รับบริการได้เป็นการทั่วไป(2.4) การให้เช่าอสังหาริมทรัพย์หรือการใช้ประโยชน์ในพื้นที่เหลือใช้โดยสามารถให้บริการแก่ผู้รับบริการได้เป็นการทั่วไป และให้ปฏิบัติตามหลักเกณฑ์ที่กําหนดในประกาศธนาคารแห่งประเทศไทยว่าด้วยการอนุญาตให้สถาบันการเงินประกอบธุรกิจการนําอสังหาริมทรัพย์ออกให้เช่าโดยอนุโลมทั้งนี้ กลุ่มธุรกิจทางการเงินต้องมุ่งเน้นการดําเนินธุรกิจทางการเงินเป็นหลักและปฏิบัติตามหลักเกณฑ์การบริหารจัดการความเสี่ยง และการกําหนดอัตราส่วนรายได้ในการประกอบธุรกิจสนับสนุน ตลอดจนการบริหารการจ้างช่วงงานต่อ (ถ้ามี) ตามประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ประกอบธุรกิจให้บริการอื่น (other services) โดยอนุโลมเว้นแต่ บริษัทในกลุ่มธุรกิจทางการเงินของบริษัทเงินทุนและบริษัทเครดิตฟองซิเอร์ สามารถประกอบธุรกิจสนับสนุนได้เฉพาะธุรกิจสนับสนุนที่เกี่ยวข้องกับเทคโนโลยีสารสนเทศตามข้อ 5.3.2 (1.1) และ (1.2) และธุรกิจสนับสนุนอื่น ตามข้อ 5.3.2 (2.1) และ (2.2) เท่านั้น"5.2 ให้ยกเลิกความในข้อ 5.4 (5) ของประกาศธนาคารแห่งประเทศไทย ที่ สนส. 8/2561 เรื่อง หลักเกณฑ์การกํากับดูแลโครงสร้างและขอบเขตธุรกิจของกลุ่มธุรกิจทางการเงิน ลงวันที่ 11 เมษายน 2561 และให้ใช้ความต่อไปนี้แทน"(5) รายงานให้ธนาคารแห่งประเทศไทยทราบถึงการเปลี่ยนแปลงใด ๆ ที่ทําให้เกิดความเสี่ยงเพิ่มอย่างมีนัยสําคัญ โดยเฉพาะในกรณีที่อาจกระทบต่อฐานะและชื่อเสียงของกลุ่มธุรกิจทางการเงิน เช่น บริษัทแม่ถูกลดอันดับความน่าเชื่อถือ รวมทั้งการเปลี่ยนแปลงการประกอบธุรกิจของบริษัทในกลุ่มธุรกิจทางการเงินไม่ว่าจะมีการประกอบธุรกิจประเภทอื่นเพิ่มเติมหรือเลิกประกอบธุรกิจที่ดําเนินการอยู่ โดยให้บริษัทแม่รายงานการเปลี่ยนแปลงดังกล่าวมายัง ธนาคารแห่งประเทศไทย ภายใน 15 วันนับจากวันที่มีการเปลี่ยนแปลงดังกล่าว"6. บทเฉพาะกาล6.1 กรณีที่บริษัทในกลุ่มธุรกิจทางการเงินได้รับความเห็นชอบจากธนาคารแห่งประเทศไทยให้ประกอบธุรกิจสนับสนุนเป็นรายกรณีก่อนประกาศฉบับนี้มีผลใช้บังคับอันเป็นการขัดหรือแย้งกับประกาศฉบับนี้ ให้บริษัทในกลุ่มธุรกิจทางการเงินนั้นสามารถดําเนินการดังกล่าวได้ตามที่ได้รับความเห็นชอบและตามข้อตกลงสัญญาที่ผูกพันไว้แล้วจนกว่าข้อตกลงหรือสัญญาดังกล่าวจะสิ้นสุดลง6.2 กรณีที่กลุ่มธุรกิจทางการเงินยังไม่สามารถปฏิบัติตามหลักเกณฑ์ที่กําหนดในประกาศฉบับนี้ในวันที่ประกาศฉบับนี้มีผลบังคับใช้ ธนาคารแห่งประเทศไทยผ่อนผันเป็นการทั่วไป โดยกลุ่มธุรกิจทางการเงินจะต้องปฏิบัติตามหลักเกณฑ์ดังกล่าวให้ครบถ้วนภายในวันที่ 30 มิถุนายน 25647. วันเริ่มต้นบังคับใช้ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ 18 มิถุนายน 2563(นายวิรไท สันติประภพ)ผู้ว่าการธนาคารแห่งประเทศไทยฝ่ายนโยบายการกํากับสถาบันการเงินโทรศัพท์ 0 2283 6938, 0 2283 5839โทรสาร 0 2283 5983อีเมล [ ](mailto: )